**Մարզպետի տեղակալ Լևոն Սարգսյանը մասնակցեց ,,Աշխատանքի և արժանապատիվ կյանքի իրավունք ծրագրի,, շրջանակներում իրականացված հաշմանդամություն ունեցող երիտասարդների մասնագիտական ուսուցման ավարտական վկայականների հանձնման հանդիսավոր արարողությանը**

 Դեկտեմբերի 23-ին ,,Հույսի կամուրջ,, ՀԿ-ի Իջևանի կենտրոնում տեղի ունեցավ ,,Աշխատանքի և արժանապատիվ կյանքի իրավունք ծրագրի,, շրջանակներում իրականացված հաշմանդամություն ունեցող երիտասարդների մասնագիտական ուսուցման ավարտական վկայականների հանձնման հանդիսավոր արարողությունը: Միջոցառմանը մասնակցում էր և հյուրերին, դասընթացներին մասնակցած երիտասարդներին, նրանց վարպետներին ողջունեց Տավուշի մարզպետի տեղակալ Լևոն Սարգսյանը: ,,Աշխատանքի և արժանապատիվ կյանքի իրավունք ծրագիրը,, նպատակ ունի նպաստել հաշմանդամություն ունեցող երիտասարդների կենսապայմանների բարելավմանը` զբաղվածության հնարավորությունների մեծացմամբ և հզոր քաղաքացիական հասարակության կերտմամբ: Օգոստոս ամսից ծրագրի շրջանակում Իջևանի պետական տարածաշրջանային քոլեջում մեկնարկել էին հաշմանդամություն ունեցող երիտասարդների մասնագիտական ուսուցման եռամսյա դասընթացները: Դասընթացներին մասնակցում էր 29 երիտասարդ՝ վարպետանալով ընդհանուր 10 մասնագիտությունների գծով: